In ’n bloedrooi boheemse rok met haar lang blonde hare wat saggies teen haar rug afkrul en ’n blommekroon op haar kop, staan die bruid op die stoep. Die groot bome bied skadu teen die Weskusson wat warm bak op Langebaan.
Net so liefderik is die lyftaal tussen die enigste twee gaste: albei in ’n rolstoel; albei oor die 90. Maar ná byna sewe dekades saam hou hulle steeds hande vas.
Die jong mense het ’n week vantevore in ’n “bevlieging” hul troue gereël, maar hulle wou op die groot dag die seën hê van die mense wat nog altyd vir Liezl ’n voorbeeld was van wat die liefde kan wees – haar ouma en oupa.